text: Mand er sporløst forsvundet
  15 oktober 2014 kl. 14.07
  Den 53-årige Jens Peter Taulborg Madsen, der søndag forsvandt fra sit hjem i Varde, er stadig ikke fundet. Politiet indstiller nu eftersøgningen med hunde og helikoptere.
  Jens Peter Taulborg Madsen er forsvundet på fjerde døgn. Han forsvandt fra sin bopæl på Kildevej i Varde søndag den 12. oktober omkring kl. 15. Siden har ingen hørt fra ham.
  Syd- og Sønderjyllands Politi har søgt i alle relevante områder i og omkring Varde, men uden resultat. De har også modtaget henvendelser fra borgerne, men heller ikke det har ledt dem til den forsvundne mand. Derfor har politiet nu indstillet eftersøgningen med hunde og helikoptere, indtil der dukker nye oplysninger op i sagen.
  Jens Peter Taulborg Madsen forsvandt på en sort herrecykel, og heller ikke den har politiet fundet. Derfor opfordrer de nu borgerne i Varde til at holde ekstra godt øje med en efterladt sort cykel fra mærket Centurion. Cyklen kan muligvis lede politiet til den forsvundne 53-årige mand.
   
  Jens Peter Taulborg Madsen beskrives som: 185 cm højKort gråt hårMørk kortklippet overskægDa han cyklede hjemmefra var han iført sort jakke, blå jeans og brunesko. På hovedet havde han en mørkegrå kasket.
  
  